2000/311/EF: Kommissionens beslutning af 7. april 2000 om ændring af beslutning 98/361/EF om opstilling af en liste over godkendte zoner med hensyn til infektiøs hæmatopoietisk nekrose og egtvedsyge i Spanien (meddelt under nummer K(2000) 943) (EØS-relevant tekst)



EF-Tidende nr. L 104 af 29/04/2000 s. 0077 - 0079



Kommissionens beslutning af 7. april 2000 om ændring af beslutning 98/361/EF om opstilling af en liste over godkendte zoner med hensyn til infektiøs hæmatopoietisk nekrose og egtvedsyge i Spanien (meddelt under nummer K(2000) 943) (EØS-relevant tekst) (2000/311/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, stk. 2, og ud fra følgende betragtninger: (1) Medlemsstaterne kan opnå status som godkendt zone, der er fri for infektiøs hæmatopoietisk nekrose (IHN) og egtvedsyge (VHS), for en eller flere fastlands- eller kystzoner. (2) Visse afvandings- og kystområder i Spanien er ved Kommissionens beslutning 98/361/EF(3), senest ændret ved beslutning 2000/187/EF(4), tildelt status som godkendt fastlands- og kystzone med hensyn til IHN og VHS. (3) Spanien har tilsendt Kommissionen en begrundelse for meddelelse af status som godkendt zone med hensyn til IHN og VHS for visse andre afvandingsområder i den autonome region Cantabria tillige med bestemmelser, der garanterer, at reglerne for opretholdelse af godkendelsen vil blive overholdt. (4) Efter en gennemgang af disse oplysninger kan der meddeles status som godkendt zone for disse afvandingsområder. (5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité - VEDTAGET FØLGENDE BESLUTNING: Artikel 1 Bilaget til beslutning 98/361/EF erstattes af bilaget til nærværende beslutning. Artikel 2 Denne beslutning er rettet til medlemsstaterne. Udfærdiget i Bruxelles, den 7. april 2000. På Kommissionens vegne David Byrne Medlem af Kommissionen (1) EFT L 46 af 19.2.1991, s. 1. (2) EFT L 189 af 3.7.1998, s. 12. (3) EFT L 163 af 6.6.1998, s. 46. (4) EFT L 59 af 4.3.2000, s. 14. BILAG A. LISTE OVER GODKENDTE ZONER MED HENSYN TIL IHN OG VHS I SPANIEN I. REGION: DEN SELVSTYRENDE PROVINS ASTURIEN 1. Fastlandszoner Alle afvandingsområderne i Asturien bortset fra floden Eo. 2. Kystzoner Hele Asturiens kyst. II. REGION: GALICIEN 1. Fastlandszoner Galiciens afvandingsområder: - inklusive Eo-flodens afvandingsområde, Sil-flodens afvandingsområde fra dens udspring i provinsen León, Miño-flodens afvandingsområde fra dens udspring til Frieir-dæmningen og Limia-flodens afvandingsområde fra dens udspring til Das Conchas-dæmningen - eksklusive Tamega-flodens afvandingsområde. 2. Kystzoner Kystområdet i Galicien fra Eo-flodens udmunding (Isla Pancha) til "Cabo Silliero" ved "Ría de Vigo". Kystområdet fra "Cabo Silliero" til "Punto Picos" (Miño-flodens udmunding) betragtes som en stødpudezone. III. REGION: DEN SELVSTYRENDE PROVINS ARAGONIEN Fastlandszoner - Aragón-floden fra dens udspring til Caparroso-dæmningen i kommunen Navarra - Gállego-floden fra dens udspring til Ardisa-dæmningen - Sotón-floden fra dens udspring til Sotonera-dæmningen - Isuela-floden fra dens udspring til Arguis-dæmningen - Flumen-floden fra dens udspring til Santa María de Belsue-dæmningen - Guatizalema-floden fra dens udspring til Vadiello-dæmningen - Cinca-floden fra dens udspring til Grado-dæmningen - Esera-floden fra dens udspring til Barasona-dæmningen - Noguera-Ribagorzana-floden fra dens udspring til Santa Ana-dæmningen - Huecha-floden fra dens udspring til Alcalá de Moncayo-dæmningen - Jalón-floden fra dens udspring til Alagón-dæmningen - Huerva-floden fra dens udspring til Mezalocha-dæmningen - Aguasvivas-floden fra dens udspring til Moneva-dæmningen - Martín-floden fra dens udspring til Cueva Foradada-dæmningen - Escuriza-floden fra dens udspring til Escuriza-dæmningen - Guadalope-floden fra dens udspring til Caspe-dæmningen - Matarraña-floden fra dens udspring til Aguas de Pena-dæmningen - Pena-floden fra dens udspring til Pena-dæmningen - Guadalaviar-Turia-floden fra dens udspring til Generalísimo-dæmningen i provinsen Valencia - Mijares-floden fra dens udspring til Arenós-dæmningen i provinsen Castellón. De andre vandløb i Communidad de Aragón og Ebro-floden på strækningen gennem den nævnte Communidad betragtes som stødpudezone. IV. REGION: DEN SELVSTYRENDE PROVINS NAVARRA Fastlandszoner - Bidaso-floden fra dens udspring til dens udmunding - Leizarán-floden fra dens udspring til Leizarán-dæmningen (Muga) - Arakil-Arga-floden fra dens udspring til Falces-dæmningen - Ega-floden fra dens udspring til Allo-dæmningen - Aragón-floden fra dens udspring i provinsen Huesca (Aragón) til Caparroso-dæmningen (Navarra). De andre vandløb i Communidad de Navarra og Ebro-floden på strækningen gennem den nævnte Communidad betragtes som stødpudezone. V. REGION: DEN SELVSTYRENDE PROVINS CASTILLA-LEÓN Fastlandszoner - Duero-floden fra dens udspring til Aldeávila-dæmningen - Ebro-floden fra dens udspring i regionen Cantabria til Sobrón-dæmningen - Queiles-floden fra dens udspring til los Fayos-dæmningen - Tiétar-floden fra dens udspring til Rosarito-dæmningen - Alberche-floden fra dens udspring til Burguillo-dæmningen. De øvrige vandløb i provinsen Castilla-León betragtes som stødpudezone. VI. REGION: DEN SELVSTYRENDE PROVINS CANTABRIA 1. Fastlandszoner Følgende floders afvandingsområder fra deres udspring til udløb i havet - Deva-floden - Nansa-floden - Saja-Besaya-floden - Pas-Pisueña-floden - Ansón-floden - Agüera-floden. Afvandingsområderne for floderne Gandarillas, Escudo og Miera y Camoiazo betragtes som stødpudezone. 2. Kystzoner Hele Cantabrias kyst fra floden Devas udmunding til Ontón. B. LISTE OVER GODKENDTE BRUG MED HENSYN TIL IHN OG VHS I SPANIEN REGION: DEN SELVSTYRENDE PROVINS ARAGÓN - Truchas del Prado i Alcalá de Ebro, provinsen Zaragoza (Aragón).